Κατάλογος πολιορκιών της Κωνσταντινούπολης

Υπήρξαν διάφορες πολιορκίες της Κωνσταντινούπολης κατά την διάρκεια της ιστορίας της Βυζαντινής Αυτοκρατορίας. Σε δύο από αυτές, υπήρξε άλωση της Πόλης κατά την περίοδο που βρίσκονταν υπό την κυριαρχία των Βυζαντινών. Το 1204 με την άλωση της πόλης από του Σταυροφόρους της Δ' Σταυροφορίας και το 1453 με την άλωση της Πόλης από τους Οθωμανούς υπό τον σουλτάνο Μωάμεθ Β΄ τον Πορθητή της Οθωμανικής Αυτοκρατορίας.

 Η Κωνσταντινούπολη υπήρξε η πολυπόθητη πόλη από την ίδρυση της. Χωρίς να αναφερθούμε εκτενώς στις συνθήκες κατά τις οποίες ιδρύθηκε η πόλη από τον Μέγα Κωνσταντίνο, είναι απαραίτητο να αναφερθούμε στην σημασία της γεωγραφικής της θέσης, ανάμεσα στην Ανατολή και τη Δύση, σε επαφή με σημαντικούς πολιτισμούς της εποχής και στο σταυροδρόμι μεγάλων εμπορικών δρόμων στην ξηρά και στην θάλασσα. Επιπλέον, μέσα από πολλές κατακτήσεις και την εκ νέου κατακτήσεις της Βυζαντινής Αυτοκρατορίας, ο βυζαντινός κόσμος είχε έρθει σε πολλές επαφές με λαούς, συχνά εχθρικούς, που εποφθαλμιούσαν την υπεροχή της πόλης, όπως οι Βούλγαροι, οι Πέρσες, οι Οθωμανοί, όπως επίσης οι Ιταλοί, οι Νορμανδοί, χωρίς να παραλείψουμε και τους Σταυροφόρους. Από τις περιγραφές της Κωνσταντινούπολης κατά τον Μεσαίωνα, από τους Δυτικούς και τους Άραβες, αναφέρεται ότι η πόλη ήταν γεμάτη με πλούτη που προσέλκυσαν το φθόνο. Κατά την διάρκεια της χιλιετούς ιστορίας της, η Κωνσταντινούπολη, ως κληρονόμος της παλαιάς πρωτεύουσας της Ρωμαϊκής Αυτοκρατορίας της περίλαμπρης Ρώμης, είχε πάντα μια ιδιαίτερη αύρα. Κατά την διάρκεια της ιστορίας της έζησε τριάντα απόπειρες κατάκτησής της, από τις οποίες μόνο δύο κατέληξαν σε άλωση της πόλης, το 1204 από τους Σταυροφόρους και το 1453 από τους Οθωμανούς. 626 : Πολιορκία της Κωνσταντινούπολης (626), πολιορκία της Κωνσταντινούπολης από τους Αβαρούς, τους Σλάβους και τους Πέρσες Σασσανίδες. Η συγγραφή του Ακάθιστου Ύμνου. 674-678 : Πολιορκία της Κωνσταντινούπολης (674-678), Α΄ πολιορκία της Κωνσταντινούπολης από τους Άραβες. 717-718 : Πολιορκία της Κωνσταντινούπολης (717-718), Β΄ πολιορκία της Κωνσταντινούπολης από τους Άραβες. 813 : Πολιορκία της Κωνσταντινούπολης (813), πολιορκία από τους Βουλγάρους υπό τον Κρούμο. 860 : Πολιορκία της Κωνσταντινούπολης (860), Α΄ πολιορκία από τους Βαράγγους. 907 : Πολιορκία της Κωνσταντινούπολης (907), Β΄ πολιορκία από τους Βαράγγους. 941 : Πόλεμος μεταξύ Ρως και Βυζαντινών (941), Γ΄ πολιορκία από τους Βαράγγους. 821-823 : Πολιορκία της Κωνσταντινούπολης (821-823), πολιορκία από τον Θωμά τον Σλάβο ή Σκλαβηνό, μετά από εμφύλια σύρραξη. 1047 : Πολιορκία της Κωνσταντινούπολης (1047), πολιορκία από τον Λέοντα Τορνίκιο μετά από εμφύλια σύρραξη. 1203 : Πολιορκία της Κωνσταντινούπολης (1203), Α΄ πολιορκία από τους Σταυροφόρους της Δ΄ Σταυροφορίας. 1204 : Άλωση της Κωνσταντινούπολης (1204), άλωση της Πόλης από τους Σταυροφόρους της Δ΄ Σταυροφορίας. 1235 : Πολιορκία της Κωνσταντινούπολης (1235), πολιορκία από τους Βούλγαρους και την Αυτοκρατορία της Νίκαιας. 1248 : Επίθεση του Γεώργιου Ακροπολίτη άνευ πολιορκίας. 1260 : Πολιορκία της Κωνσταντινούπολης (1260), πολιορκία από την Αυτοκρατορία της Νίκαιας. 1261 : Επίθεση του Αλεξίου Στρατηγόπουλου της Αυτοκρατορίας της Νίκαιας άνευ πολιορκίας και αντίστασης, με κατάληψη της Πόλης. 1391-1392 : Πολιορκία της Κωνσταντινούπολης (1391-1392), Α΄ πολιορκία από τους Οθωμανούς. 1394-1402 : Πολιορκία της Κωνσταντινούπολης (1393-1398), Β΄ πολιορκία από τους Οθωμανούς. 1411 : Πολιορκία της Κωνσταντινούπολης (1411), Γ΄ πολιορκία από τους Οθωμανούς 1422 : Πολιορκία της Κωνσταντινούπολης (1422), Δ΄ πολιορκία από τους Οθωμανούς. 1453 : Άλωση της Κωνσταντινούπολης (1453), άλωση της Πόλης από τους Οθωμανούς. Θεοδοσιανά Τείχη